**9.pielikums**

Ilgtermiņa valsts pētījumu programmas

“Inovāciju fonds – ilgtermiņa pētījumu programma”

platformas pieteikumu atklāta konkursa nolikumam

\_\_\_\_\_.\_\_\_\_\_\_\_\_\_\_\_

**Līgums par ilgtermiņa valsts pētījumu programmas “Inovāciju fonds – ilgtermiņa pētījumu programma” platformas īstenošanu**

Rīgā, 2024.gada \_\_.\_\_\_\_\_\_\_ Nr. \_\_\_\_\_/\_\_\_\_\_

**Latvijas Zinātnes padome**, (turpmāk – Padome), kuru pārstāv tās direktors\_\_\_\_\_\_\_\_\_\_\_\_\_\_\_\_\_, kurš rīkojas uz Ministru kabineta 2020. gada 30. jūnija noteikumu Nr. 408 “Latvijas Zinātnes padomes nolikums” pamata, no vienas puses, un

\_\_\_\_\_\_\_\_\_\_\_\_\_\_\_\_\_\_ [zinātniskā institūcija,] (turpmāk – Platformas īstenotājs), kuru pārstāv tās \_\_\_\_\_\_\_\_\_\_\_\_\_\_\_\_, kur\_ darbojas uz \_\_\_\_\_\_\_\_\_\_\_\_\_ pamata, no otras puses,

turpmāk abas puses kopā sauktas „Puses” un katra puse atsevišķi arī „Puse”,

* pamatojoties uz Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārtība” (turpmāk – MK noteikumi);
* atbilstoši Ministru kabineta 2024. gada 18. jūnija rīkojumā Nr. 474 “Par ilgtermiņa valsts pētījumu programmu “Inovāciju fonds – ilgtermiņa pētījuma programma”” (turpmāk – MK rīkojums) noteikto;
* saskaņā ar ilgtermiņa valsts pētījumu programmas “Inovāciju fonds – ilgtermiņa pētījuma programma” (turpmāk - ilgtermiņa programma) īstenošanas un uzraudzības komisijas (izveidota ar Ekonomikas ministra 2024. gada \_\_\_\_\_.\_\_\_\_\_\_ rīkojumu Nr. \_\_\_\_\_\_\_\_\_\_\_) (turpmāk – Komisija) 2024. gada \_\_\_\_\_.\_\_\_\_\_apstiprināto ilgtermiņa programmas platformas pieteikumu atklātā konkursa nolikumu (turpmāk – Konkursa nolikums) un
* pamatojoties uz Komisijas 2024. gada \_\_\_\_\_\_ lēmumu Nr. \_\_\_ par finansējuma piešķiršanu platformas īstenošanai (turpmāk – Komisijas lēmums par finansējuma piešķiršanu),

noslēdz šādu līgumu par platformas Nr. \_\_\_\_\_\_\_ „\_\_\_\_\_\_\_\_” \_\_\_\_\_ “\_\_\_\_\_\_\_\_\_\_\_\_” (turpmāk – Platforma) īstenošanu (turpmāk – Līgums):

# 1. Līguma priekšmets

* 1. Padome piešķir Platformas īstenotājam valsts budžeta līdzekļus \_\_\_\_\_\_\_\_.00 *euro* (\_\_\_\_\_\_\_\_*euro* 00 centi) (turpmāk – Finansējums), un Platformas īstenotājs, atbilstoši MK noteikumiem, Konkursa nolikumam un Līgumam īsteno Platformu un Finansējumu izlieto saskaņā ar Līguma 1. pielikumu “Platformas pieteikums”, kas sastāv no divām daļām: “Platformas pieteikuma A daļa” un “Platformas pieteikuma B daļa” (turpmāk – Platformas pieteikums).
	2. Platformas īstenošanas periods ir no 2024. gada \_\_. \_\_\_\_\_\_\_ līdz 2026. gada \_\_.\_\_\_\_\_\_ (turpmāk – Platformas īstenošanas periods).
	3. Platformas īstenošana var tikt pagarināta atbilstoši MK rīkojuma 9. punktā noteiktajam un Ekonomikas ministrijas valsts budžeta programmā 35.00.00. “Valsts atbalsta programmas” šim mērķim paredzētajam finansējumam, ja iepriekšējā ilgtermiņa programmas īstenošanas periodā tiek sasniegti noteiktie ilgtermiņa programmas starpposma perioda darbības rezultāti.
	4. Ja platformas īstenošana tiks pagarināta uz nākamo īstenošanas periodu, Līgumā un Līguma pielikumos tiks veikti grozījumi.

# 2. Līguma izpildes un norēķinu kārtība

* 1. Platformas īstenošanai Padome piešķir Finansējumu no Izglītības un zinātnes ministrijas valsts budžeta apakšprogrammas 05.01.00. “Zinātniskās darbības nodrošināšana”.
	2. Ar Līguma spēkā stāšanos Padome un Platformas īstenotājs apliecina, ka Finansējuma sadalījums uz Platformas īstenošanas termiņu (turpmāk – Finansējuma sadalījums) ir Pušu saskaņots bez iebildumiem Nacionālajā zinātniskās darbības informācijas sistēmā (turpmāk – Informācijas sistēma), kurā Platformas īstenotājs ir aizpildījis Līguma 2. pielikumu “Finansējuma sadalījums platformas īstenošanas periodam” un Padome to ir saskaņojusi.
	3. Padome pārskaita Finansējumu pa daļām uz Līguma 7. punktā Platformas īstenotāja norādīto kontu Valsts kasē atbilstoši Finansējuma sadalījumam. Ievērojot minēto, Padome 10 (desmit) darba dienu laikā no Līguma spēkā stāšanās dienas pārskaita Platformas īstenotājam pirmo avansa maksājumu, kas veido līdz 30% no Finansējuma.
	4. Platformas īstenošanas ietvaros izmaksu attiecināmais periods ir no Komisijas lēmuma par finansējuma piešķiršanu pieņemšanas dienas līdz Platformas īstenošanas perioda beigām, kas noteikts Līguma 3.4. apakšpunktā.
	5. Platformas īstenotājs izpilda Platformas īstenošanas periodā ekspertu un Komisijas (ja attiecināms) sniegtās rekomendācijas, kuras ar Komisijas lēmumu par finansējuma piešķiršanu ir apstiprinājusi Komisija, ievērojot Konkursa nolikuma 35. punktu. Pamatojoties uz minēto Komisijas lēmumu, Padome sagatavo Līguma 3. pielikumu “Rekomendācijas platformas īstenošanai” (turpmāk – Rekomendācijas) un Puses to paraksta. Ja Komisijas sniegto rekomendāciju izpildei ir nepieciešams papildu finansējums, Padome šo rekomendāciju izpildes nosacījumus pirms līguma parakstīšanas saskaņo ar Platformas īstenotāju.
	6. Platformas īstenotājs 2 (divu) kalendāro nedēļu laikā no Līguma spēkā stāšanās dienas iesniedz Padomei:

**2.6.1.** Līguma 4. pielikumu “Platformas rezultātu vērtības aprēķins procentos no platformas kopējām izmaksām”, kas izstrādāts atbilstoši Platformas pieteikuma A daļas 4. nodaļai “Platformas rezultāti”;

**2.6.2.** Platformas vadošā partnera un Platformas sadarbības partnera noslēgto sadarbības līgumu, kas ir Līguma būtiska un neatņemama sastāvdaļa.

**2.6.3.** Ne vēlāk kā trīs mēnešu laikā no Platformas ietvaros atklāta konkursa kārtībā atbalstīta projekta (turpmāk – platformas projekts) īstenošanas uzsākšanas katrs platformas projekta īstenotājs aizpilda informācijas sistēmā laukus, kurā norāda, kādā informācijas platformā ir izveidots un tiek uzturēts datu pārvaldības plāns, datu pārvaldības plāna pieejas adresi, norādot arī informāciju, vai ir plānota pieeja platformas projekta īstenošanas laikā izveidotajiem datiem (atbilstoši *FAIR* datu principiem[[1]](#footnote-1)), kā arī, ja ir plānota atvērtā pieeja datiem, norādīt termiņu, kad šāda pieeja tiek nodrošināta/uzsākta.

* 1. Atbilstoši Finansējuma sadalījumam Padome veic Platformas īstenotājam Platformas īstenošanas perioda noslēguma maksājumu (turpmāk – noslēguma maksājums), kas nepārsniedz 10% no Finansējuma. Šo noslēguma maksājumu Padome izmaksā saskaņā ar Finansējuma sadalījumā norādīto 5 darbdienu laikā no dienas, kad Puses saskaņā ar MK noteikumu 59.1.2. apakšpunktu un Līguma 3.4. apakšpunktu ir parakstījušas Līguma 5. pielikumu “Pieņemšanas un nodošanas akts par platformas īstenošanu” (turpmāk – Pieņemšanas un nodošanas akts) bez iebildumiem no Padomes puses.
	2. Platformas īstenotājam, pamatojoties uz MK noteikumu 69.203. apakšpunktu, ir tiesības pagarināt Platformas īstenošanas periodu līdz vienam kalendārajam gadam rezultātu nostiprināšanai un publiskošanai bez papildu finansējuma piešķiršanas no Padomes, iesniedzot par to Padomē motivētu iesniegumu un Līguma 6. pielikumu “Platformas īstenošanas laikā nesasniegto rezultātu nostiprināšanas plāns” ne vēlāk kā trīs mēnešus pirms Platformas īstenošanas perioda beigām, kas noteikts Līguma 1.2. apakšpunktā. Par Platformas īstenošanas perioda pagarinājumu Komisija pieņem lēmumu un Puses veic attiecīgus grozījumus Līgumā.
	3. Platformas īstenotājs bez saskaņošanas ar Padomi, var veikt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot platformas kopējo Finansējumu. Finansējuma sadalījuma izmaiņas norāda Līguma 7. pielikumā “Finanšu pārskats par platformas īstenošanu 20\_\_\_gadā” (turpmāk – Finanšu pārskats) un pievieno pamatojumu atbilstoši Līguma 8. pielikumam “Izmaiņas platformas līgumsummas kalkulācijā (līdz 30%)”, ņemot vērā Platformas pieteikuma A daļas “Vispārīgā informācija” 3. nodaļu “Budžets”.
	4. Platformas īstenotājs informāciju par Līguma 2.9. apakšpunktā norādītajām nepieciešamajām izmaiņām Finansējuma sadalījumā iesniedz Padomei ne vēlāk kā 1 (vienu) mēnesi pirms Līguma 3.1.1. apakšpunktā norādītā termiņā.
	5. Par izmaiņām Platformas vadības personālā līdz 20% (ieskaitot) Platformas īstenotājs trīs darbdienu laikā no fakta par izmaiņām Platformas vadības personālā konstatēšanas nosūta Padomei paziņojumu par Platformas vadības personāla sastāva izmaiņām uz e-pasta adresi: pasts@lzp.gov.lv. Lai veiktu izmaiņas Platformas vadības personāla sastāvā, kas ir lielākas par 20%, Platformas īstenotājs tās norāda Līguma 9. pielikumā “Izmaiņas platformas vadības personālā (pārsniedzot 20%”), ņemot vērā Platformas pieteikuma A daļas “Vispārīgā informācija” 2. nodaļu “Platformas vadības personāls” un kopā ar iesniegumu par izmaiņu nepieciešamību iesniedz izskatīšanai Padomei, kura to viena mēneša laikā izskata un saskaņo. Tikai pēc Padomes saskaņojuma Platformas īstenotājs ir tiesīgs veikt izmaiņas Platformas vadības personāla sastāvā, kas ir lielākas par 20%. Ja Padome minētajā termiņā nesaskaņo izmaiņas Platformas vadības personāla sastāvā, kas ir lielākas par 20%, Platformas īstenotājs nav tiesīgs veikt šīs izmaiņas. Ja platformas īstenošanas periodā mainās platformas vadītājs, Platformas īstenotājs, ievērojot konkursa nolikumu, iesniedz Padomei iesniegumu par minētajām izmaiņām un pievieno informāciju, kas pamato šo izmaiņu nepieciešamību, kā arī parakstītu vienošanās projektu par grozījumiem Līgumā. Padome minētās izmaiņas saskaņo, ja platformas vadītājam ir līdzvērtīga kvalifikācija un darbības pieredze. Padome par minētajām izmaiņām informē Komisiju, kura pieņem lēmumu par to atļaušanu vai noraidīšanu. Tikai pēc Komisijas saskaņojuma Platformas īstenotājs ir tiesīgs mainīt platformas vadītāju.
	6. Platformas īstenotājs sedz jebkādus izdevumus, kas radušies Platformas īstenošanas periodā, pārsniedzot Finansējumu.
	7. Platformas īstenotājs izmanto Finansējumu Platformas pieteikumā norādītā mērķa sasniegšanai un uzdevumu izpildei, atbilstoši MK noteikumu 69.11 punktā norādītajiem izmaksu veidiem.
	8. Ja Platformas īstenotājs pilnā apmērā īstenojis Platformu atbilstoši Platformas pieteikumam, bet nav izlietojis visu Finansējumu un tas ir fiksēts fakts abpusēji parakstītajā Pieņemšanas un nodošanas aktā, Platformas īstenotājs neizlietoto Finansējuma daļu pārskaita atpakaļ uz Līguma 7. punktā norādīto Padomes kontu Valsts kasē Pieņemšanas un nodošanas aktā noteiktajā kārtībā un termiņā.
	9. Ja ir pieņemti ārējie tiesību akti, pamatojoties uz kuriem veicams Finansējuma samazinājums, Komisija izskata jautājumu un pieņem lēmumu par Finansējuma samazinājumu un ar to saistītajiem citiem Platformas izpildes jautājumiem, savukārt Padome atbilstoši Komisijas lemtajam nodrošina attiecīgus grozījumus Līgumā.
	10. Padome pieprasa Platformas īstenotājam daļēji vai pilnībā atmaksāt Finansējumu saskaņā ar MK noteikumu 69.235. punktu, 53.2., 59.2.2. un 59.3. apakšpunktu, kā arī gadījumā, ja Platformas īstenošanu izbeidz pirms tās īstenošanas pabeigšanas, pamatojoties uz Platformas īstenotāja lēmumu. Šādā gadījumā Padome sagatavo un Puses paraksta Pieņemšanas un nodošanas aktu, kurā norāda visa Finansējuma vai Finansējuma daļas atmaksas kārtību un termiņus.
	11. Padome pieprasa Platformas īstenotājam atmaksāt Finansējuma daļu gadījumā, ja nav sasniegti Platformas pieteikuma A daļas 4. nodaļā “Platformas rezultāti” norādītie skaitliskie indikatori. Ja Padome konstatē, ka Platformas īstenotājs nav izpildījis kādu no šiem indikatoriem, un šis fakts ir fiksēts abpusēji parakstītajā Pieņemšanas un nodošanas aktā, Platformas īstenotājs Pieņemšanas – nodošanas aktā noteiktajā kārtībā un termiņā atmaksā to Finansējuma daļu, kas atbilst attiecīgā indikatora vidējām izmaksām atbilstoši Līguma 4. pielikumā “Platformas rezultātu vērtības aprēķins procentos no platformas kopējām izmaksām” norādītajam.
	12. Gadījumā, ja kādam no Platformas rezultātiem nav atsauces uz Platformu vai Padome vai ārvalstu zinātniskie eksperti (turpmāk – Eksperti) Platformas starpposma pārskata konsolidētajā vērtējumā vai Platformas īstenošanas perioda noslēguma pārskata (turpmāk – noslēguma pārskats) konsolidētajā vērtējumā norāda, ka attiecīgais rezultāts neatbilst Platformas pieteikumam, Platformas īstenotājs atmaksā Padomei Finansējumu, kas izlietots attiecīgā rezultāta izstrādes, tulkošanas, korekcijas, noformēšanas un publicēšanas ietvaros, Padomes noteiktajā kārtībā un termiņā.
	13. Padome pieprasa Platformas īstenotājam atmaksāt Finansējuma daļu, ja Platformas starpposma pārskata konsolidētajā vērtējumā Eksperti ir norādījuši vērtējumu “Platformu neturpināt” vai Platformas noslēguma pārskata konsolidētajā vērtējumā Eksperti ir norādījuši vērtējumu “Platformas mērķis nav sasniegts”. Šajā gadījumā Padome lūdz Ekspertus sniegt vērtējumu par Platformas mērķa sasniegšanu procentuāli (turpmāk – mērķa vērtējums), ņemot vērā šādus apsvērumus:
		1. Platformas pieteikumā plānoto mērķu/uzdevumu (*goals/objectives*) izpilde (cik no uzstādītajiem mērķiem un/vai uzdevumiem ir sasniegti). Gadījumā, ja Platformas pieteikumā mērķi un uzdevumi izteikti ar citu nosaukumu, Eksperti vērtē vienības, kas pēc būtības atbilst vārdiem “mērķis” un “uzdevums”;
		2. Platformas pieteikumā plānoto darba paku izpilde (cik darba pakas no kopējā skaita ir izpildītas);
		3. Platformas pieteikumā plānoto rezultātu atbilstība (cik no plānotajiem rezultātiem atbilst Platformas uzdevumam).
	14. Ņemot vērā Līguma 2.19. apakšpunktu, Padome aprēķina atmaksājamo Finansējuma daļu šādi:
		1. ja Līguma 2.19. apakšpunktā minētais Ekspertu mērķa vērtējums procentuālā izteiksmē ir 60% līdz 65%, piemēro vienotu likmi 5 % apmērā;
		2. ja Līguma 2.19. apakšpunktā minētais Ekspertu mērķa vērtējums procentuālā izteiksmē ir 50% līdz 59%, piemēro vienotu likmi 10 % apmērā;
		3. ja Līguma 2.19. apakšpunktā minētais Ekspertu mērķa vērtējums procentuālā izteiksmē ir zem 50%, piemēro vienotu likmi 25 % apmērā.

# 3. Platformas īstenošanas, nodošanas un pieņemšanas kārtība

**3.1.** Platformas īstenotājs atbilstoši Konkursa nolikumam iesniedz Padomei ar Informācijas sistēmas starpniecību:

**3.1.1.** Finanšu pārskatu - 1 (viena) mēneša laikā no saimnieciskā gada sākuma par iepriekšējo saimniecisko gadu (saimnieciskais gads sākas 1. janvārī un beidzas 31. decembrī). Finanšu pārskatu par atlikumā esošo Finansējumu – pēc Platformas īstenošanas perioda beigām 2 (divu) mēnešu laikā. Finanšu pārskatu Platformas īstenotājs aizpilda un apstiprina Informācijas sistēmā;

**3.1.2.** Platformas starpposma pārskatu – 1 (viena) mēneša laikā no Platformas īstenošanas 12. (divpadsmitā) mēneša noslēguma atbilstoši Līguma 10. pielikumam “Platformas starpposma/noslēguma pārskata veidlapa”;

**3.1.3.** Platformas noslēguma pārskatu – 1 (viena) mēneša laikā no Platformas īstenošanas perioda beigām atbilstoši Līguma 10. pielikumam “Platformas starpposma/noslēguma pārskata veidlapa”. Ja Platformas īstenošanas periods ir pagarināts saskaņā ar Līguma 2.8. apakšpunktu, Platformas īstenotājs Platformas noslēguma pārskatu iesniedz 1 (viena) mēneša laikā pēc pagarinājuma termiņa beigām. Šajā punktā norādītie pārskati ir Līguma būtiskas un neatņemamas sastāvdaļas.

**3.2.** Iesniedzot Informācijas sistēmā Platformas starpposma pārskatu un Platformas noslēguma pārskatu, Platformas īstenotājs iesniedz arī aizpildītu Līguma 11. pielikumu “Rezultātu saraksts” (turpmāk – Rezultātu saraksts). Ja Rezultātu sarakstā Platformas īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Platformas īstenotājs iesniedz arī izdevēja apliecinājumu par pieņemšanu vai apstiprināšanu publicēšanai. Ja Platformas rezultāti nav pieejami globālajā tīmeklī, Platformas īstenotājs nodrošina to pieejamību Padomei vienlaikus ar Rezultātu saraksta iesniegšanu. Ja no Platformas īstenotāja neatkarīgu apstākļu dēļ nav iespējams sasniegt kādu no Platformas pieteikumā plānotajiem rezultātiem, to aizvieto ar citu līdzvērtīgu rezultātu, informējot par to savlaicīgi Padomi, kā arī norādot to Platformas starpposma pārskatā vai Platformas noslēguma pārskatā. Ja Eksperti, kas vērtē Platformas starpposma pārskatu vai Platformas noslēguma zinātnisko pārskatu, atzīst, ka jaunais rezultāts ir līdzvērtīgs aizvietojamajam rezultātam, Padome šo jautājumu iesniedz izskatīšanai Komisijai, kas lemj par rezultāta aizvietošanu. Ja Komisijas lēmums apstiprina attiecīgā rezultāta aizvietošanu, Padome un Platformas īstenotājs vienojas par grozījumiem Līgumā.

**3.3.** Platformas īstenotājs iesniedz Līguma 12. pielikumu “Saturiskais pārskats” Informācijas sistēmā 1 (viena) mēneša laikā no Platformas darbības 12. (divpadsmitā) un 24. (divdesmit ceturtā) mēneša beigām. Ja Platformas īstenošanas termiņš ir pagarināts saskaņā ar Līguma 2.8. apakšpunktu, Platformas īstenotājs Platformas Līguma 12. pielikumu “Saturiskais pārskats” iesniedz 1 (viena) mēneša laikā pēc pagarinājuma termiņa beigām. Ja platformas darbība tiks pagarināta, Līguma grozījumos tiks noteikti turpmākie Līguma 12. pielikuma “Saturiskais pārskats” iesniegšanas termiņi.

**3.4.** Platformas īstenošana atbilstoši Platformas pieteikumam ir pabeigta ar Platformas īstenošanas perioda izbeigšanos. Ar Platformas īstenošanu saistīto uzdevumu izpilde atbilstoši Līgumam saistībā ar Finansējuma izlietojuma atbilstību Platformas pieteikumam un Platformas rezultātu izpildi ir pabeigtas dienā, kurā Puses bez iebildumiem ir parakstījušas Pieņemšanas un nodošanas aktu, un Padome veikusi Līguma 2.7. apakšpunktā norādīto noslēguma maksājumu.

**3.5.** Platformas īstenotājs Padomei 1 (viena) mēneša laikā no Platformas īstenošanas starpposma un Platformas īstenošanas perioda beigām iesniedz Līguma 13. pielikumu “Platformas vadības personāla saraksts”, pievienojot informāciju par visu Platformas vadības personālā faktiski nodarbināto nostrādāto stundu skaitu katrā Platformas īstenošanas mēnesī, ņemot vērā attiecīgo Platformas īstenošanas stadiju.

**4.** Pušu tiesības, pienākumi un atbildība

**4.1.** Platformas īstenotājs un Platformas sadarbības partneris/-i īsteno Platformu saskaņā ar Līgumu un atbilstoši Konkursa nolikumam un ir atbildīgi par Finansējuma mērķtiecīgu un efektīvu izmantošanu Platformas pieteikuma mērķa sasniegšanai un uzdevumu izpildei.

**4.2.** Īstenojot Platformu sadarbībā ar Platformas sadarbības partneri/-iem, kas piesaistīts/-i Līguma 2.6.2. apakšpunktā minētā kārtībā, Platformas īstenotājs uzņemas pilnu atbildību par Platformas īstenošanu un sadarbības līgumā paredzēto Platformas sadarbības partnera/-u saistību izpildi.

**4.3.** Platformas īstenotājam ir pienākums sniegt patiesu informāciju visā ar Platformas īstenošanu saistītajā dokumentācijā, un viņš ir atbildīgs par Līguma visu saistību izpildi.

**4.4.** Platformas īstenotājam Platformas īstenošanas laikā ir šādi pienākumi:

**4.4.1.** veikt Platformas īstenošanu saskaņā ar Platformas pieteikumā norādīto, ievērojot spēkā esošos Latvijas Republikas normatīvos aktus, Konkursa nolikumu, Komisijas lēmumus un Līgumu;

**4.4.2.** izmantot Finansējumu Platformas īstenošanai saskaņā ar Platformas budžetu, Finansējuma sadalījumu un Platformas pieteikumu;

**4.4.3.** informēt Padomi par jebkurām esošām vai nākotnē iespējamām paredzamām izmaiņām Platformas īstenošanā, Finansējuma izmantošanā un Līguma izpildē, iesniedzot iesniegumu 10 kalendāro dienu laikā no minēto izmaiņu iestāšanās dienas vai tad kad, kļuvis zināms par iespējamām paredzamām izmaiņām;

**4.4.4.** pēc Padomes pieprasījuma sniegt visu nepieciešamo informāciju par Platformas un Platformas projektu īstenošanas gaitu, Finansējuma izmantošanu un Platformas pieteikumā plānotā izpildi.

**4.5.** Platformas īstenotājs ar Finansējumu apmaksātajās publicēšanas un Platformas rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informācijas sniegšanu par Finansējuma avotu, norādot Platformas nosaukumu, kā arī Platformas numuru un ilgtermiņa programmu projektu logo, kas pieejams Padomes tīmekļvietnē šeit: (https://lzp.gov.lv/programmas/valsts-petijumu-programmas/). “Vadlīnijas FLPP un VPP projektu ietvaros īstenotajām publicēšanās aktivitātēm” ir pieejamas Padomes tīmekļvietnē šeit: https://www.lzp.gov.lv/lv/media/25/download?attachment. Platformas īstenotājs nodrošina, ka ar Finansējumu apmaksātajās Platformas projektu publicēšanas un rezultātu izplatīšanas un publicitātes aktivitātēs tiek ievērotas šajā punktā norādītās publicitātes prasības.

**4.6.** Platformas īstenotājs ir atbildīgs par Platformas materiāltehnisko un saimniecisko nodrošinājumu, Finansējuma izlietošanas uzskaiti, Platformas izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā.

**4.7.** Ja Platformas īstenotājs nepilda Līgumā noteiktās saistības, Padome aptur turpmāko Platformas finansēšanu, iesniedzot Platformas īstenotājam motivētu finansēšanas turpināšanas apturēšanu, norādot laiku un nosacījumus, kas Platformas īstenotājam izpildāmi Finansējuma atsākšanai. Ja nosacījumi nav izpildīti Padomes norādītajā laikā, Padome ir tiesīga vienpusēji lauzt Līgumu ar Platformas īstenotāju un atprasīt Finansējumu Līguma 2.16. apakšpunkta noteiktajā kārtībā.

**4.8.** Platformas īstenotājam ir pienākums iesniegt un uzrādīt Padomei vai tās pilnvarotām personām, tai skaitā ekspertiem, revidentiem visu uz Platformu attiecināmo dokumentāciju, ko tie uzskatīs par nepieciešamu un pieprasīs no Platformas īstenotāja un Platformas sadarbības partnera. Padome ir tiesīga jebkurā brīdī iepazīties ar Platformas īstenošanas gaitu un nosūtīt savas pilnvarotās personas uz Platformas īstenošanas vietām, vienu darbdienu iepriekš brīdinot par pārbaudes veikšanas laiku.

**4.9.** Platformas īstenotājs apņemas 3 (trīs) gadu periodā pēc Pieņemšanas un nodošanas akta abpusējas parakstīšanas bez iebildumiem no Padomes puses, iesniegt Padomei informāciju par Platformā iegūto zināšanu un rezultātu izplatību un ietekmi, kā arī nodrošināt Konkursa nolikuma 45. punkta izpildi.

**4.10.** Puses ir atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma abpusējas parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Puses nevar vainot par ar Līgumu uzņemto saistību nepildīšanu, ja to izpildi kavē nepārvaramas varas (ārkārtēji) apstākļi, par kuru tiek atzīts notikums, kas atbilst šādiem nosacījumiem:

**4.10.1.** no kura nav iespējams izvairīties un kura sekas nav iespējams pārvarēt;

**4.10.2.** kuru Līguma slēgšanas dienā nebija iespējams paredzēt;

**4.10.3.** kas nav radies Puses vai tās kontrolē esošas personas rīcības dēļ;

**4.10.4.** kas padara saistību izpildi ne tikai apgrūtinošu, bet neiespējamu.

**4.11.** Par nepārvaramas varas un ārkārtējiem apstākļiem tiek ziņots rakstiski 5 (piecu) kalendāro dienu laikā no informācijas par šo apstākļu iestāšanos saņemšanas dienas. Līguma saistību izpilde var tikt apturēta uz laiku, kādā pastāv minētie apstākļi. Ja nepārvaramas varas un ārkārtēji apstākļi turpinās ilgāk par 3 (trīs) mēnešiem, Padome pieņem lēmumu par Līguma izbeigšanu par to rakstiski paziņojot Platformas īstenotājam.

**4.12.** Platformas īstenotājs ir atbildīgs, ka Platforma un Platformas projekti netiek un nav finansēti vai līdzfinansēti no citiem publiskajiem un privātajiem finansēšanas avotiem, tai skaitā ar Eiropas Savienības fondu un citu starptautisko finanšu instrumentu finansējumu, (turpmāk – citi finansēšanas avoti) un ka nepretendē saņemt dubulto finansējumu vienas un tās pašas platformas vai Platformas projekta īstenošanai. Padome veic darbības, lai pārliecinātos, ka Platforma nesaņem dubulto finansējumu, tai skaitā sadarbojoties ar citām institūcijām, kas finansē pētniecības projektus. Dubultā finansējuma riska konstatēšanas gadījumā, Padome sadarbībā ar citām institūcijām veic Platformas projekta un no citiem finansēšanas avotiem finansēto pētniecības projektu salīdzinošo vērtēšanu. Dubultā finansējuma riska apstiprināšanās gadījumā Padome pieprasa un Platformas īstenotājs pilnībā vai daļēji atmaksā Finansējumu Padomes noteiktajā apjomā, kārtībā un termiņā.

# 5. Intelektuālā īpašuma tiesības

**5.1.** Platformas īstenotājs nodrošina, ka Platformas īstenošanas procesā radītais intelektuālais īpašums un ar to saistītās mantiskās tiesības saskaņā ar Zinātniskās darbības likuma 39.1 panta pirmo daļu piekrīt attiecīgajam Platformas projekta īstenotājam un Platformas projekta sadarbības partnerim/-iem (ja tas ir valsts zinātniskā institūcija, kas atbilst MK noteikumu 2.12. apakšpunktā pētniecības organizācijas definīcijai, vai valsts institūcija, kurai zinātniskās darbības veikšana ir noteikta ar ārējo tiesību aktu, nolikumā vai statūtos) sadarbības līgumā starp Platformas projekta īstenotāju un Platformas projekta īstenotāju noteiktajā apjomā, ievērojot, ka tas tiek uzturēts un izlietots atbilstoši MK noteikumu 2.1. un 2.2. apakšpunktam

**5.2.** Platformas īstenotājam atbilstoši Zinātniskās darbības likuma 9. pantā noteiktajam ir pienākums nodrošināt atklātu informāciju par Platformu un iegūto rezultātu vispārēju pieejamību Informācijas sistēmā un savā tīmekļvietnē.

# 6. Noslēguma jautājumi

**6.1.** Līgums stājas spēkā no tā abpusējas parakstīšanas dienas un ir spēkā līdz Līguma saistību galīgai izpildei vai līdz dienai, kad Padome MK noteikumu 69.235. punktā, 53.2., 59.2.2. un 59.3. apakšpunktā noteiktajos gadījumos vienpusēji izbeidz Līgumu, vai kad Padome saskaņā ar Līgumu paziņo par tā izbeigšanu saistībā ar nepārvaramas varas apstākļu iestāšanos.

**6.2.** Līguma 6.6. apakšpunktā noteiktie Līguma pielikumi ir Līguma būtiskas un neatņemamas sastāvdaļas.

**6.3.** Puses apliecina, ka gadījumos, kad Līguma izpildē tiks apstrādāti personas dati (turpmāk – apstrāde), to apstrādē Puses ievēros spēkā esoša fizisko personu datu aizsardzības tiesiskā regulējuma prasības, tajā skaitā tikai nolūkā, kas saistīts ar Līguma saistību izpildi. Līgumā minēto personu dati tiks apstrādāti tikai ar Platformas īstenošanu nepieciešamajām darbībām tās īstenošanas laikā un pēc tam monitoringa vajadzībām. Apstrādi veiks Padome tādā apjomā, cik tas nepieciešams, lai nodrošinātu Platformas īstenošanu un Līguma izpildi. Ja Padome veic ar Platformas īstenošanu tieši nesaistītu personu datu apstrādi, Puses paraksta vienošanos par apstrādi, kurā norāda apstrādes priekšmetu, tiesisko pamatu, nolūku, ilgumu, datu subjektu kategorijas, apstrādes veidus, Pušu pienākumus un tiesības u.c. nepieciešamos jautājumus, un ko pievieno Līgumam kā pielikumu un ir Līguma būtiska un neatņemama sastāvdaļa.

**6.4.** Jebkuras domstarpības un strīdus, kas varētu rasties starp Pusēm Līguma izpildes gaitā, Puses risina savstarpēju sarunu ceļā, protokolējot tās. Ja 2 (divu) nedēļu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

**6.5.** Līguma grozījumus un papildinājumus Puses noformē rakstiski, kas ar to abpusēju parakstīšanas dienu kļūst par Līguma neatņemamām sastāvdaļām.

**6.6.** Līgums sastādīts uz 8 (astoņām) lapām ar 13 (trīspadsmit) pielikumiem elektroniska dokumenta veidā un parakstīts ar drošu elektronisko parakstu, kas satur laika zīmogu. Abām Pusēm ir pieejams Līguma oriģināls elektroniska dokumenta veidā.

Līgumam ir šādi pielikumi:

1. Pielikums:

- 1 daļa: “Platformas pieteikuma A daļa”

- 2 daļa: “Platformas pieteikuma B daļa”

2. Pielikums “Finansējuma sadalījums platformas īstenošanas periodam”;

3. Pielikums “Rekomendācijas platformas īstenošanai”;

4. Pielikums “Platformas rezultātu vērtības aprēķins procentos no platformas kopējām izmaksām”;

5. Pielikums “Pieņemšanas un nodošanas akts par platformas īstenošanu”

6. Pielikums “Platformas īstenošanas periodā nesasniegto rezultātu nostiprināšanas plāns”;

7. Pielikums “Finanšu pārskats par platformas īstenošanu 20\_\_. gadā”;

8. Pielikums “Izmaiņas platformas līgumsummas kalkulācijā (līdz 30%)”;

9. Pielikums “Izmaiņas platformas vadības personālā (pārsniedzot 20%)”;

10. Pielikums “Platformas starpposma/noslēguma pārskata veidlapa”;

11. Pielikums “Rezultātu saraksts”;

12. Pielikums “Saturiskais pārskats”;

13. Pielikums “Platformas vadības personāla saraksts”.

# 7. Pušu juridiskās adreses un rekvizīti

Padome: Platformas īstenotājs:

**Latvijas Zinātnes padome [*Zinātniskā institūcija]***

 Reģ. Nr.: 90000048222 Reģ. Nr.

Adrese: Smilšu iela 8, Rīga, LV-1050 Adrese:

VALSTS KASE Valsts kase:

Kods: TRELLV22 Kods:

Konta Nr.: LV03TREL215017202500B Konta Nr.:

Padome Platformas īstenotājs

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

1. Sīkāka informācija par *FAIR* principiem atrodama “Latvijas atvērtās zinātnes stratēģijā 2021.-2027. gadam” (<https://www.izm.gov.lv/lv/media/17069/download>). Ministru kabineta 01.03.2022. sēdes protokola lēmums Nr. 12/31.§ <https://tapportals.mk.gov.lv/meetings/protocols/bc243829-e155-46ec-9f94-d0bf9fd202be> [↑](#footnote-ref-1)